Document ID: 31996D0298

31996D0298
L 114/33
JURNALUL OFÍCIAL AL UNIUNII EUROPENE
DECIZIA COMISIEI
din 23 februarie 1996
de modificare a Deciziei 94/984/CE de stabilire a condițiilor de sănătate animală și certificare veterinară obligatorii la importul de carne proaspătă de pasăre din anumite țări terțe
(Text cu relevanță pentru SEE)
(96/298/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/494/CEE a Consiliului din 26 iunie 1991 privind condițiile de sănătate animală care reglementează schimburile intracomunitare și importurile de carne proaspătă de pasăre din țări terțe (1), astfel cum a fost modificată ultima dată prin Directiva 93/121/CE (2), în special articolul 11 alineatul (1),
întrucât Decizia 94/984/CE (3) a Comisiei, astfel cum a fost29 modificată ultima dată prin Decizia 95/302/CE (4), a stabilit condițiile de sănătate animală și certificare veterinară pentru importurile de carne proaspătă de pasăre din anumite țări terțe;
întrucât în prezent este posibilă revizuirea listei de țări prin includerea Argentinei, a Bulgariei, a Lituaniei, a Madagascarului și a Sloveniei și stabilirea regionalizării pentru China, în conformitate cu informațiile primite de la aceste țări, în unele cazuri completate cu rezultatele verificărilor la fața locului efectuate de serviciile Comisiei; întrucât, cu toate acestea, Madagascar poate respecta cerințele din modelul A numai cu privire la ficatul de gâscă și de rață;
întrucât trebuie prevăzut un anumit termen pentru aceste modificări încât să se permită autorităților competente din statele membre să pună în aplicare prezenta decizie; întrucât un termen suplimentar este necesar pentru importurile din China, în vederea regionalizării acestei țări;
întrucât titlul deciziei trebuie extins la țările terțe în general și trimiterea la anumite țări terțe trebuie eliminată;
întrucât măsurile stabilite prin prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 94/984/CE a Comisiei se modifică după cum urmează:
1.
Se elimină cuvântul „anumite” din titlu;
2.
Anexa I se înlocuiește cu anexa la prezenta decizie.
Articolul 2
Prezenta decizie se aplică de la 1 martie 1996.
Articolul 3
Prezenta decizie se adresează statelor membre.
Adoptată la Bruxelles, 23 februarie 1996.

Labels: 0
3
17
5